Europos Parlamento rezoliucija dėl Europos Sąjungos 2007 finansinių metų bendrojo biudžeto projekto su Tarybos padarytais pataisymais (visi skirsniai) (15637/2006 - C6-0442/2006 - 2006/2018(BUD) - 2006/2018B(BUD)) ir Europos Sąjungos 2007 finansinių metų bendrojo biudžeto projekto taisomųjų raštų Nr. 1/2007 (SEC(2006)0762), Nr. 2/2007 (13886/2006 - C6-0341/2006) ir Nr. 3/2007 (15636/2006 - C6-0443/2006)



Oficialusis leidinys 317 E , 23/12/2006 p. 0588 - 0595



20061223 P6_TA(2006)0570 2007 m. bendrojo biudžeto projektas (visi skirsniai) Europos Parlamento rezoliucija dėl Europos Sąjungos 2007 finansinių metų bendrojo biudžeto projekto su Tarybos padarytais pataisymais (visi skirsniai) (15637/2006 — C6-0442/2006 — 2006/2018(BUD) — 2006/2018B(BUD)) ir Europos Sąjungos 2007 finansinių metų bendrojo biudžeto projekto taisomųjų raštų Nr. 1/2007 (SEC(2006)0762), Nr. 2/2007 (13886/2006 — C6-0341/2006) ir Nr. 3/2007 (15636/2006 — C6-0443/2006) Europos Parlamentas, - atsižvelgdamas į EB sutarties 272 straipsnį ir Euratomo sutarties 177 straipsnį, - atsižvelgdamas į 2000 m. rugsėjo 29 d. Tarybos sprendimą 2000/597/EB dėl Europos Bendrijų nuosavųjų išteklių sistemos [1], - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [2], - atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (TIS) [3], - atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo [4], - atsižvelgdamas į Europos Sąjungos 2007 finansinių metų bendrojo biudžeto projektą, kurį Taryba parengė 2006 m. liepos 14 d. (C6-0299/2006), - atsižvelgdamas į savo 2006 m. spalio 26 d. rezoliuciją dėl Europos Sąjungos 2007 finansinių metų bendrojo biudžeto projekto (III skirsnis. Komisija) (C6-0299/2006) ir Europos Sąjungos 2007 finansinių metų bendrojo biudžeto projekto taisomąjį raštą Nr. 1/2007 (SEC(2006)0762) [5], - atsižvelgdamas į savo 2006 m. spalio 26 d. rezoliuciją dėl Europos Sąjungos 2007 finansinių metų bendrojo biudžeto projekto (I skirsnis. Europos Parlamentas, II skirsnis. Taryba, IV skirsnis. Teisingumo Teismas, V skirsnis. Audito Rūmai, VI skirsnis. Ekonomikos ir socialinių reikalų komitetas, VII skirsnis. Regionų komitetas, VIII (A) skirsnis. Europos ombudsmenas, VIII (B) skirsnis. Europos duomenų apsaugos priežiūros pareigūnas) (C6-0300/2006) [6], - atsižvelgdamas į Europos Sąjungos 2007 finansinių metų bendrojo biudžeto projekto taisomąjį raštą Nr. 2/2007 (13886/2006 — C6-0341/2006), - atsižvelgdamas į Europos Sąjungos 2007 finansinių metų bendrojo biudžeto projekto taisomąjį raštą Nr. 3/2007 (15636/2006 — C6-0443/2006), - atsižvelgdamas į 2006 m. spalio 26 d. Parlamento priimtus bendrojo biudžeto projekto pakeitimus ir siūlomas pataisas [7], - atsižvelgdamas į Tarybos padarytas Parlamento priimtų bendrojo biudžeto projekto pakeitimų ir pasiūlytų pataisų pataisymus (15637/2006 — C6-0442/2006), - atsižvelgdamas į 2006 m. lapkričio 21 d. biudžeto derinimo procedūros rezultatus ir vėliau vykusio 2006 m. lapkričio 28 d. posėdžio rezultatus, - atsižvelgdamas į Tarybos pareiškimą dėl jos svarstymų, susijusių su bendrojo biudžeto projekto pakeitimais ir siūlomomis pataisomis, kuriuos priėmė Parlamentas, rezultatų, - atsižvelgdamas į savo Darbo tvarkos taisyklių 69 straipsnį ir IV priedą, - atsižvelgdamas į Biudžeto komiteto pranešimą (A6-0451/2006), A. kadangi Parlamentas, rengdamas 2007 m. biudžetą, vadovavosi nuoseklia strategija, B. kadangi šią strategiją sudaro Europos Parlamento 2006 m. gegužės 18 d. rezoliucijoje dėl 2007 m. biudžeto, dėl Komisijos metinės politikos strategijos (MPS) pranešimo nustatyti ir toliau išvardyti trys pagrindiniai elementai [8]: veiklos krypčių nustatymas; efektyvus lėšų panaudojimas; pasiruošimas 2008/2009 m. persvarstymui, C. kadangi vadovaujantis šiuo požiūriu atkreipiamas dėmesys į svarbiausius Europos Sąjungos uždavinius ir galimybes globalizacijos proceso metu ir iškeliama esminių klausimų apie ES strateginės partnerystės su viso pasaulio šalimis partnerėmis ir regionais pobūdį, D. kadangi ši aiški, nuosekli, strateginė vizija Parlamentui padėjo pasiekti geresnių rezultatų derybose su Taryba dėl pagrindinių Parlamento prioritetų, įskaitant derybas dėl finansinio reglamento, E. kadangi Parlamento prioritetinėse srityse — efektyvaus lėšų naudojimo užtikrinimo — ir įgyvendinant finansinį reglamentą gauti rezultatai iš tiesų bus naudingi Europos piliečiams, nes lėšos bus panaudojamos kur kas efektyviau ir veiksmingiau ir Parlamentui bus lengviau gauti teigiamą ES lėšų naudojimo sąskaitų patikimumo pareiškimą, Bendrosios pastabos dėl prioritetų įgyvendinimo, efektyvaus lėšų panaudojimo ir pasiruošimo 2008/2009 m. persvarstymui Prioritetų įgyvendinimas 1. dar kartą primena, kad biudžeto valdymo metodo, kurį Parlamentas taikė sudarydamas 2007 m. biudžetą, strategija ir politiniai prioritetai buvo numatyti minėtoje Parlamento 2006 m. gegužės 18 d. metinės politikos strategijos (MPS) rezoliucijoje, ypač 5 ir 6 dalyse; mano, kad MPS rezoliucija buvo būtina ankstyvuoju kasmetės biudžeto sudarymo procedūros etapu nustatant Parlamento strategiją; 2. džiaugiasi rezultatais, kurių pavyko pasiekti daugelyje prioritetinių sričių ir prieš antrąjį biudžeto svarstymą kartu su Taryba sprendžiant svarbiausius klausimus trišalio dialogo ir biudžeto derinimo procedūros metu; 3. nepritaria nediferencijuotam mokėjimų nustatymo metodui, pagal kurį Taryba siūlo sumažinti visus mokėjimus; mano, kad mokėjimai turėtų būti skiriami toms prioritetinėms programoms, kurias vykdant užtikrinamas efektyvus ir veiksmingas lėšų panaudojimas; pritaria, turėdamas mintyje bendrą susitarimą su Taryba, kad galutinė mokėjimų suma būtų 115500 mln. euro, t. y. 0,99 proc. ES bendrųjų nacionalinių pajamų (BNP); 4. dar kartą pamini savo pareiškimą dėl mokėjimų, kuriame primena, kad 2006 m. gegužės 17 d. TIS 12 ir 13 punktuose nustatytos absoliučios sumos atspindi metines didžiausias leistinas bendrojo biudžeto išlaidų ribas atsižvelgiant į daugiametę finansinę programą; taigi, atsižvelgiant į daugiametėje 2007-2013 m. finansinėje programoje nustatytas metines išlaidų ribas, metiniuose biudžetuose savaime turėtų būti padidinamas neprivalomųjų išlaidų didėjimo procentas; primena Tarybai, kad, jei nebus paisoma minėtųjų susitarimo punktų, EP tai traktuos kaip TIS pažeidimą; 5. atkreipia dėmesį į tai, kad specialieji Parlamento komitetai per Parlamento pirmąjį 2007 m. biudžeto svarstymą asignavimus prašė didinti labai nedaug, atsižvelgiant į tai, kad dėl naujųjų ES programų, kurioms lėšų skiriama nuo 2007 m. pradžios, teisinių pagrindų buvo sutarta jau 2006 m.; 6. pažymi, kad nustatydamas bendrą įsipareigojimų sumą Parlamentas vadovavosi taupiu požiūriu, kaip ir specialieji komitetai, ir neprašė taikyti lankstumo priemonės; nustato įsipareigojimų asignavimus tokio pat ar panašaus dydžio, kaip 2006 m. gegužės 17 d. TIS I priede nustatytos daugumos 2007 m. biudžeto išlaidų kategorijų ribos; 7. nusprendžia vėl įrašyti preliminariame biudžeto projekte (PBP) 2007 m. bendrajai užsienio ir saugumo politikai (BUSP) numatytus 159200000 euro asignavimus, tačiau tikisi, kad Taryba įgyvendins 2006 m. gegužės 17 d. TIS principus ir nuostatas, susijusias su BUSP skirtų lėšų panaudojimu, kurioms pritarta pirmininkų E. Broko ir J. Lewandowskio bei Suomijos ministrės U.-M. Wideroos laiškuose; Efektyvus lėšų panaudojimas 8. pabrėžia, kad efektyvaus lėšų panaudojimo metodas — naujas 2007 m. biudžetinės procedūros elementas, kuriuo siekiama užtikrinti, kad būtų geriau įvertinamos ES programos ir, atsižvelgiant į Parlamento nustatytus prioritetus ir jo institucines prerogatyvas, būtų geriau tikrinama, kaip panaudojamas biudžetas; atkreipia dėmesį į kartu su Komisija priimtą pareiškimą dėl tinkamo biudžeto įvykdymo ir pabrėžia bendrą siekį, kad Europos Sąjungos piliečiai už panaudotas lėšas gautų daugiau naudos ir kad kiek įmanoma geriau paskirstant lėšas būtų veiksmingiau sprendžiami uždaviniai, su kuriais susiduria ES (žr. pridedamą deklaraciją); 9. primena savo sprendimą pagal beveik 40 biudžeto eilučių į rezervą įrašyti 30 proc. asignavimų, kurie sudaro per 500 mln. euro, nes Parlamentas, kruopščiai patikrinęs turimų informacijos šaltinių duomenis, yra labai sunerimęs, ar pagal šias biudžeto eilutes biudžetas panaudojamas tinkamai ir reikiamu mastu; džiaugiasi konstruktyviu Komisijos atsaku į Parlamento reikalavimą, pateiktą biudžeto pakeitimuose, leisti panaudoti šias lėšas; atsižvelgdamas į Komisijos atsakymą, pridedamą prie jos įprastinio lapkričio pradžioje siunčiamo laiško apie įgyvendinamumą, nusprendžia 8900000euro palikti įrašytus į rezervą pagal lėšų pagal 2 biudžeto eilutes; ryžtasi, atsižvelgdamas į pareiškimą apie efektyvesnį lėšų panaudojimą, toliau atidžiai stebėti, kaip ir kokiu mastu 2007 m. naudojamos veiklai pagal šias biudžeto eilutes skirtos lėšos; 10. džiaugiasi 2006 m. lapkričio 15 d. įvykusiu susitikimu su Komisijos nare, atsakinga už finansinį planavimą ir biudžetą, ir Komisijos generaliniu sekretoriumi, kuriame Komisija akivaizdžiai parodė įsipareigojimą kuo efektyviau panaudoti pinigus; atkreipia dėmesį į tai, kad Parlamento Biudžeto komitetas 2007 m. pirmojoje pusėje svarstys, kaip patobulinti efektyvaus lėšų naudojimo metodą; 11. primena, kad, Parlamento nuomone, svarbu gauti teigiamą patikinimo pareiškimą dėl bendrai valdomų fondų; pabrėžia savo ketinimą užtikrinti, kad atsižvelgiant į 2006 m. gegužės 17 d. TIS atitinkamos valstybių narių audito institucijos įvertintų, ar valdymo ir kontrolės sistemos atitinka Bendrijos teisės aktus; pakartoja, kad todėl valstybės narės turėtų įsipareigoti atitinkamu nacionaliniu lygmeniu parengti metinę atlikto audito ir deklaracijų suvestinę; džiaugiasi nauja vienos valstybės narės idėja konsoliduoti visas atskiras sąskaitas, iš kurių bendrai valdant naudojami ES pinigai, planuojant vėliau atlikti auditą; mano, kad Audito Rūmų metodikos, pagal kurią atliekamas kelių to paties lygmens palygintinų institucijų vertinimas siekiant nustatyti, ar laikomasi ES finansavimo taisyklių, patikrinimas suteiks galimybę patobulinti Rūmų ES sąskaitų tikrinimo būdą; su nuostaba pažymi, kad iki šiol neatliktas nė vienas toks palyginamasis to paties lygmens vertinimas; prašo tokį vertinimą atlikti iki 2007 m. liepos 31 d.; 12. atkreipia dėmesį į bendras Parlamento, Tarybos ir Komisijos deklaracijas dėl trijų naujų agentūrų (Cheminių medžiagų agentūra, Lyčių lygybės institutas, Europos pagrindinių teisių agentūra), kuriose aptariamas šių agentūrų finansavimas atsižvelgiant į 2006 m. gegužės 17 d. TIS nuostatas; nusprendžia vėl įrašyti PBP numatytus asignavimus jau veikiančioms agentūroms, tačiau dabar numatytą ribą viršijančią sumą nusprendžia įrašyti į rezervą, kol bus gautas palankus šių agentūrų veiklos, palyginti su galutine darbo programa, įvertinimas; pažymi, kad šie įvertinimai turėtų būti užbaigti prieš 2007 m. pavasarį vyksiantį agentūrų vadovų susitikimą; Pasiruošimas 2008/2009 m. persvarstymui 13. pakartoja savo susirūpinimą, kad Europos Sąjunga, siekdama suderinti nuolat vykstančio globalizacijos proceso teikiamas galimybes ir keliamus uždavinius, turėtų numatyti strategiją, kurią taikant būtų skatinamas iniciatyvumas; mano, kad būtina iš naujo įvertinti ES požiūrį į partnerystę su trečiosiomis šalimis ir regionais ir kad terminą "strateginė" reikėtų vartoti svarbiausiai ES partnerystei apibūdinti, pvz., transatlantinei partnerystei su Jungtinėmis Amerikos Valstijomis; 14. patvirtina, kad politinė analizė, kurią atliko Laikinasis komitetas dėl išsiplėtusios Europos Sąjungos 2007-2013 m. politinių iššūkių ir biudžeto lėšų, ir Parlamento 2005 m. birželio 8 d. priimta rezoliucija [9] toliau lieka TIS persvarstymo ir galimų pakeitimų pagrindu; mano, kad reikia įtraukti efektyvumo ir naujos kartos daugiamečių programų ir priemonių įgyvendinimo įvertinimą; 15. pažymi, kad Parlamentas pritarė mainų su Kinija ir Indija verslo ir mokslo srityse parengiamiesiems veiksmams, siekdamas atkreipti dėmesį į tai, kokią svarbą jis teikia glaudesnės partnerystės su šiomis sparčiai besivystančiomis šalimis plėtojimui; 16. mano, kad Komisija turėtų siekti skaidriau pateikti, kokie yra darbo su NVO privalumai ir trūkumai teikiant ES vystomąją pagalbą; taigi rekomenduoja atlikti veikiančių NVO išlaidų ir gautos naudos analizę; ketina toliau nagrinėti galimybę ateityje teikiant vystomąją pagalbą plačiau naudoti mikrokreditus; 17. mano, kad Komisija pranešime, kurį turi pateikti iki 2007 m. balandžio 30 d., turėtų iš naujo patikrinti ES strateginės partnerystės pobūdį, ir ypač tiksliai apibrėžti sąvoką "strateginė", ir tai tik vienas pavyzdys, kodėl Europos Sąjungai labai reikia aiškiai nustatyti bendrus politikos prioritetus taip, kad apie juos būtų galima veiksmingai informuoti Europos piliečius; pažymi, kad aiškūs veiklos krypčių prioritetai yra išankstinė sąlyga, kad šiems prioritetams būtų numatyta biudžeto išteklių; pabrėžia, kad 2007 m. biudžeto sudarymo darbe Europos Parlamentas nustatė savo veiklos krypčių prioritetus pirmaisiais procedūros etapais ir todėl sukūrė efektyvią 2007 m. biudžeto sudarymo strategiją; 18. taigi mano, kad Parlamentas, siekdamas nustatyti savo vidurio laikotarpio veiklos krypčių prioritetus, turėtų remtis prioritetų nustatymo metodu, naudotu 2007 m. biudžeto sudarymo procedūros metu, ir, inter alia, surengti daug svarstymų atskirų veiklos sričių klausimais; mano, kad, vadovaujantis 2006 m. gegužės 18 d. rezoliucijos dėl metinės politikos strategijos 38-40 dalių nuostatomis, visa tai padėtų Parlamentui parengti 2008/2009 m. persvarstymo strategiją; Horizontalieji klausimai ir svarbiausi daugiametės finansinės programos kiekvienos išlaidų kategorijos elementai Horizontalieji klausimai 19. svarstydamas bandomųjų projektų ir parengiamųjų veiksmų finansavimą, atkreipia dėmesį į 2006 m. gegužės 17 d. tarpinstituciniame susitarime (TIS) nustatytas didesnes finansavimo ribas, taikomas naujiems projektams, ir pabrėžia, kad šie projektai suteikia Parlamentui galimybę nurodyti svarbiausias Europoje vystomų veiklos krypčių sritis; taigi, visiškai atsižvelgdamas į 2006 m. gegužės 18 d. MPS rezoliucijos 6 dalyje nustatytus prioritetus, nusprendžia siūlyti daug naujų projektų; 20. pažymi, kad buvo priimtas Komisijos taisomasis raštas Nr. 3/2007 ir Komisijos taisomojo rašto Nr. 2/2007 dalys, įskaitant nuostatas, susijusias su "Herkulio II" programos (angl. Hercule II) ir Europos prisitaikymo prie globalizacijos fondo klasifikacija; atmeta kitas rašto Nr. 2/2007 dalis ir nusprendžia įtraukti atitinkamas sumas ir biudžeto nomenklatūrą vadovaujantis savo išorės prioritetais; 21. pritaria pasiektam susitarimui Europos prisitaikymo prie globalizacijos padarinių fondui skirti 500 mln. euro, kurie numatyti 2007 m.; pabrėžia, kad priimta fondo biudžeto sudarymo procedūra atitinka 2006 m. gegužės 17 d. Tarpinstitucinio susitarimo 28 punkto nuostatas, ir dar kartą patvirtina savo nuomonę, kad vadovaujantis šiuo susitarimu lėšų skirstymo tvarką, kuri taikoma N metais finansuojant Europos prisitaikymo prie globalizacijos padarinių fondą, lemia chronologiška informacijos apie maržas ir panaikintus įsipareigojimus seka, t. y., pirmiausia, panaudojami N - 2 panaikinti įsipareigojimų asignavimai, antra, N - 1 metų likutis, trečia, N - 1 metų panaikinti įsipareigojimų asignavimai; šiuo klausimu pritaria Komisijos nuomonei, kurią ji pareiškė 2006 m. lapkričio 17 d. Komisijos narės, atsakingos už finansinį planavimą ir biudžetą, laiške Europos Parlamento pirmininkui; Pagrindiniai klausimai pagal TIS išlaidų kategorijas 1a išlaidų kategorija. Konkurencingumas augimui ir užimtumui skatinti 22. patvirtina savo įsitikinimą, išreikštą 2006 m. gegužės 18 d. MPS rezoliucijoje, kad žinios, įgūdžiai, moksliniai tyrimai ir taikomoji veikla, naujovės, informacinės visuomenės technologijos, ir tvarus transportas ir energetikos politika sudaro tvirtos modernios ekonomikos pagrindą ir yra būtini siekiant sukurti darbo vietų; todėl nusprendžia nepritarti Tarybos požiūriui, pagal kurį sumažinama veiklai pagal daug svarbių biudžeto eilučių įrašytų lėšų, numatytų siekiant didinti ES ekonomikos konkurencingumą; nusprendžia padidinti, nors šiek tiek mažiau, negu siūlyta per pirmąjį svarstymą, mokėjimų asignavimus, skirtus finansuoti prioritetinėms programoms, siejamoms su Lisabonos darbotvarke, pvz., Konkurencingumo ir naujovių programai ir Septintajai bendrajai mokslinių tyrimų programai, pagal kurias vykdoma Europos bendrijos mokslinių tyrimų, technologijų plėtros ir demonstravimo veikla (2007-2013 m.); 23. yra įsitikinęs, kad ES konkurencingumas yra būtina ES atsako į globalizacijos keliamus uždavinius dalis; todėl mano, kad asignavimų padidinimas 1a išlaidų kategorijai turi būti aiški nuoroda, kokiai sričiai ateityje reikia skirti daugiau lėšų; primena, kad reikia atitinkamo valstybinio finansavimo siekiant lėšų įdėjimo poveikio, kurio tikimasi sulaukti finansuojant kartu su Europos investicijų banku; nekantriai laukia Komisijos ir Tarybos pasiūlymo šiuo klausimu; pabrėžia, kad norint prisidėti prie 2007 m. suteiktų naujų įgaliojimų vykdymo (įskaitant Konkurencingumo ir naujovių pagrindų programą, KNP) ir finansuoti naujų technologijų perdavimo projektų darbą, kaip norėjo Parlamentas, Taryba ar Komisija, pageidautina, jog Europos investicijų fondas turėtų didesnį ilgalaikį pasirašytąjį kapitalą; 24. pabrėžia Galileo programos svarbą technologiniu ir ekonominiu požiūriais; primena Komisijai, kad naujojoje daugiametėje finansinėje programoje šiai programai finansuoti per visą jos vykdymo laikotarpį numatoma pernelyg mažai lėšų, ir prašo Komisiją skubiai ieškoti veiksmingo ir ilgalaikio sprendimo siekiant užtikrinti sėkmingą šios programos eigą; 1b išlaidų kategorija. Sanglauda augimui ir užimtumui skatinti 25. pažymi, kad 2007-2013 m. daugiametėje finansinėje programoje struktūriniams ir sanglaudos fondams numatyti yra kur kas mažesni, negu tikėtasi, asignavimai visų pirma todėl, kad buvo vadovaujamasi Europos Vadovų Tarybos 2005 m. gruodžio mėn. susitikimo išvadomis; mano, kad turėtų būti vėl įrašyti PBP numatyti asignavimai; pabrėžia, kad dabar, kai patvirtintas naujasis TIS, svarbu rengti ir kiek galima greičiau patvirtinti nacionalines programas; pabrėžia sanglaudos, kaip vieno iš ES politikos prioritetų, svarbą; dėl pasirengimo narystei paramos, prašo Komisijos 2007 m. eigoje pateikti prašymą dėl lėšų perkėlimo arba pasiūlyti taisomąjį biudžetą, jei paaiškės, kad 2007 m. biudžete numatytos lėšos yra nepakankamos; 2 išlaidų kategorija. Gamtinių išteklių išsaugojimas ir valdymas 26. pažymi, kad 2007 m. bus pirmieji metai, kai bus visiškai įgyvendinta naujausioji bendros žemės ūkio politikos (BŽŪP) pertvarka; nepritaria per Tarybos antrąjį svarstymą priimtam sprendimui sumažinti privalomųjų išlaidų; nepritaria tam, kad kelios biudžeto eilutės, susijusios su žemės ūkio sritimi ir iki šiol priskirtos neprivalomosioms išlaidoms, nuo šiol būtų priskirtos privalomosioms išlaidoms, kaip Taisomajame rašte Nr. 2/2007 siūlė Komisija; 27. apgailestauja dėl to, kad nepaisant pagrindinių ES kaimo ekonomikos restruktūrizavimo, modernizavimo ir įvairinimo poreikių, kaimo vystymui numatyti ištekliai iš tiesų mažės; mano, kad savanoriškas tiesioginės paramos žemės ūkiui (pirmajam BŽŪP ramsčiui) lėšų perkėlimas kaimo vystymuisi nėra tinkamas būdas šiai padėčiai taisyti; atsižvelgdamas į tai, labai abejoja dabartiniu Komisijos pasiūlymu dėl savanoriško iki 20 proc. tiesioginės žemės ūkio paramos moduliavimo kaimo vystymuisi; ragina Komisiją vadovaujantis 2003 m. gruodžio 16 d. Europos Parlamento, Tarybos ir Komisijos tarpinstitucinio susitarimo dėl geresnės teisėkūros [10] nuostatomis atlikti poveikio įvertinimą; pakartoja, kad Parlamentas nekeičia savo pozicijos dėl savanoriško moduliavimo, ir mano, jog vykdant 2008/2009 m. persvarstymą būtų naudinga šį klausimą išnagrinėti kartu su bendro finansavimo klausimu atsižvelgiant į 2006 m. gegužės 17 d. TIS deklaraciją Nr. 9 dėl savanoriško moduliavimo; 28. nusivylęs, kad, nepaisant didelio asignavimų poreikio negyvajai vakcinai nuo mėlynojo liežuvio viruso (angl. BTV) kurti, Taryba per antrąjį svarstymą nepritarė šiai Parlamento iniciatyvai; vis dėlto džiaugiasi Komisijos pasiūlymu, pateiktu laiške apie įgyvendinamumą, naujos vakcinos nuo mėlynojo liežuvio viruso kūrimą finansuoti iš moksliniams tyrimams, vykdomiems pagal Pasirengimo narystei paramos priemonės (PNPP) projektus, skirto biudžeto; pabrėžia, kad pirmenybę reikia teikti daugiavalentės vakcinos, veiksmingos nuo įvairių tipų virusų, kūrimui; 29. pritaria ir džiaugiasi tuo, kad Parlamentas, Taryba ir Komisija priėmė bendrą deklaraciją dėl Life+ programos ir sutarė kurį laiką, kol galutinai priėmus teisės aktą bus pašalinta teisinė spraga, kuri galėtų atsirasti 2007 m. pradžioje, skirti lėšų programos veiklos išlaidoms padengti; 3a išlaidų kategorija. Laisvė, saugumas ir teisingumas 30. pažymi, kad laisvės, saugumo ir teisingumo erdvė, ir ypač pagrindinių teisių skatinimas, bendros prieglobsčio ir migracijos politikos nustatymas ir kova su terorizmu bei organizuotu nusikalstamumu, yra vienas iš pagrindinių Sąjungos prioritetų; 31. mano, kad integruotas Sąjungos išorinių sienų valdymas yra vienas iš tikslų, ir jo siekiant šiuo metu reikia skubios paramos; taigi agentūrai Frontex vėl įrašo PBP numatytus įsipareigojimų asignavimus ir, vadovaudamasis bendru visoms agentūroms taikomu principu, dalį lėšų įrašo į rezervą; 3b išlaidų kategorija. Pilietiškumas 32. primena subsidiarumo principo svarbą kultūros, švietimo, mokymo ir jaunimo politikos srityse ir mano, kad pagarba nuomonių pliuralizmui yra pirmoji veiksmingos ryšių politikos sąlyga siekiant, kad ES taptų artimesnė piliečiams; mano, kad naujas informavimo priemones galima geriau panaudoti siekiant, kad Europos įvairių politinių pažiūrų politikos kūrėjai tarpusavyje dalytųsi idėjomis; taigi palankiai vertina tai, kad sėkmingai kuriamas kanalas "Euronews"; ragina Komisiją remti kanalo "Euronews" transliacijas arabų kalba, kad būtų galima geriau pasiekti ir arabiškai kalbančius ES bendruomenių narius, ir arabiškai kalbančius Viduržemio jūros regiono šalių žmones ir juos informuoti apie Europos įsipareigojimus; ragina Komisiją išaiškinti, kokį poveikį biudžetui turės D planas, kuriuo siekiama remti demokratiją, diskusijas ir dialogą, ir kokių veiksmų reikia imtis jam įgyvendinti; prašo Komisiją skelbti internete išsamią informaciją apie visų rūšių veiklai skiriamas subsidijas (sumas ir subsidijų gavėjus); 33. pabrėžia veiksmingų ES komunikacijų strategijų svarbą ir mano, kad ypač svarbu užtikrinti, jog tiesioginės prijungties priemones būtų galima taikyti kuo plačiau siekiant palengvinti Europos nuomonės formuotojų ir suinteresuotų asmenų keitimosi informacija ir idėjomis ryšį; atkreipia dėmesį į bandomųjų informacijos tinklų (angl. PIN) srityje patvirtintus bandomuosius projektus, kuriuos vykdant siekiama pagerinti ryšį tarp politikos kūrėjų, ypač tarp Europos Parlamento ir nacionalinių parlamentų narių, ir mano, kad šią iniciatyvą reikėtų plėtoti jau veikiančią Europos žiniatinklio portalų pagrindu siekiant pagerinti šiuo metu šioje srityje vykdomą specialią veiklą; 34. ragina, vadovaudamasis Europos Parlamento deklaracija dėl religinio paveldo apsaugos ir išsaugojimo šiaurinėje Kipro dalyje [11], Komisiją atlikti apklausą apie bažnyčių šiaurinėje Kipro dalyje, kurios po to, kai 1974 m. turkų armija užėmė teritoriją, buvo išniekintos, paverstos į mečetes arba nuniokotos, atstatymo padėtį ir apytikres išlaidas; 35. abejoja Komisijos vykdomos informavimo politikos kokybe; reikalauja, kad Komisija formaliai patvirtintų savo norą atstovauti visoms institucijoms ir atitinkamoms institucijų galioms; 4 išlaidų kategorija. ES kaip pasaulinė veikėja 36. mano, kad ES turi skirti užtenkamai lėšų, kad galėtų atlikti pasaulinės veikėjos vaidmenį skatindama vadovautis jos vertybėmis; siūlo daugelyje biudžeto eilučių vėl įrašyti PBP numatytas sumas ir kai kuriose srityse skirti daugiau, negu numatyta PBP, lėšų mokėjimams ir įsipareigojimams siekiant suaktyvinti ES veiklą pagal Bendrijos programas užsienio politikos, vystomosios ir humanitarinės pagalbos, verslo ir mokslinių tyrimų mainų su pagrindinėmis sparčiai besivystančiomis šalimis srityse; 37. pabrėžia skaidrumo, kaip pasitelkiant du patikos fondus panaudojamos Irakui skirtos lėšos, svarbą ir primena, kad reikia atidžiai stebėti Irako gebėjimą įsisavinti paskirtąsias lėšas; todėl prašo Komisiją nuolat teikti informaciją apie ES lėšomis finansuojamus projektus ir apie numatytus šios šalies gebėjimus įsisavinti paskirtąsias lėšas; 38. pažymi, kad naująją ES išorės veiksmų teisinę sistemą taip pat privalo atitikti nauja biudžeto struktūra; džiaugiasi tuo, kad apskritai buvo supaprastintos priemonės ir kartu pasiūlyta nauja biudžeto nomenklatūra; be to, džiaugiasi tuo, kad buvo pateikta atskira žmogaus teisių ir demokratijos priemonė, dėl kurios reikia šiek tiek pakeisti PBP nomenklatūrą; vis dėlto negali pritarti tam, kad dėl daugelio siūlomų pakeitimų sektoriuose ir (arba) regionuose bei šalyse sumažėtų skaidrumas; atsižvelgdamas į tai, nusprendė pateikti tam tikrų pataisymų; ragina Komisiją pateikti lėšų paskirstymą pagal veiklą ir pagal narystės siekiančias šalis ir, siekiant skaidrumo, pateikti atitinkamą visų susijusių biudžeto eilučių nomenklatūrą; be to, ragina Komisiją pateikti biudžeto valdymo institucijai reguliariąją dviejų naujų valstybių narių ir narystės siekiančių šalių pažangos stebėsenos ataskaitą; 39. vėl įrašo preliminariame Komisijos biudžeto projekte ir Tarybos biudžeto projekte bendrajai užsienio ir saugumo politikai (BUSP) numatytus asignavimus; pabrėžia, kad reikalauja, jog Taryba vadovautųsi 2006 m. gegužės 17 d. TIS principais ir nuostatomis, susijusiomis su BUSP skirtų lėšų panaudojimu, kurioms pritariama pirmininkų E. Broko ir J. Lewandowskio bei Suomijos ministrės U. M. Wideroos laiškuose; 40. pabrėžia, kad per 2007 m. biudžeto antrąjį svarstymą Parlamentas 4 išlaidų kategorijoje nepalieka jokios maržos, taigi 2007 metais pateikus taisomųjų biudžetų, kurie padidins įsipareigojimų, gali tekti panaudoti lankstumo priemonę; tikisi, kad Taryba rodys iniciatyvą ir iš anksto išsamiai informuos apie finansinius būsimos Kosovo misijos poreikius; 5 išlaidų kategorija. Administravimas 41. pažymi, kad nebus, kaip siūlė Taryba, sumažintas planuojamų įdarbinti darbuotojų skaičius ir 2007 m. biudžete nebus sumažinta lėšų, skirtų darbuotojams ES institucijose įdarbinimo išlaidoms padengti; pritaria bendrai su Taryba deklaracijai dėl įdarbinimo, susijusio su Europos Sąjungos 2004 m. ir 2007 m. plėtra; džiaugiasi Komisijos įsipareigojimu atlikti išsamų vidutinės trukmės laikotarpio Komisijos darbuotojų poreikio įvertinimą ir iki 2007 m. balandžio 30 d. pateikti išsamų pranešimą apie Komisijos personalo poreikį paramos ir koordinavimo funkcijoms vykdyti visose darbo vietose; 42. nusprendžia leisti panaudoti per pirmąjį svarstymą į rezervą įrašytas sumas, susijusias su Komisijos darbuotojų ištekliais, atsižvelgdamas į Komisijos pirmininko laišką, kuriame užtikrinama, kad Komisija įvykdys visus keturis Parlamento reikalavimus; laukia strateginių diskusijų dėl įdarbinimo ES institucijose 2007 m., kuriose būtų atsižvelgiama į Parlamento pareikalautą atlikti poreikio įvertinimą; Kiti 2007 m. biudžeto skirsniai 43. pažymi, kad kituose 2007 m. biudžeto skirsniuose, išskyrus plėtros išlaidas, lėšos padidintos tik 1,7 proc. palyginti su 2006 m. biudžetu; šios lėšos padidintos nedaug ir jos atspindi padidėjusį infliacijos lygį ir institucijų specialių prioritetų išlaidas, bet faktiškai jos daug mažesnės nei buvo prašoma PBP; nusprendžia laikytis savo pirminės per pirmąjį svarstymą priimtos pozicijos ir vėl įrašyti 10630000euro, kurie sudaro dalį Tarybos siūlytos sumažinti 28280000euro sumos; 44. patvirtina savo įsitikinimą, kad biudžeto sudarymo drausmė vykdant visą veiklą užtikrins veiksmingesnę biudžeto procedūrą ir geriau atspindės dabartinius institucijų poreikius ir prioritetus; taip pat pripažįsta, kad institucijos turėtų turėti būtinas priemones, kad galėtų pagrįstai veiksmingai atlikti savo pareigas ir vykdyti veiklą, ir taip užtikrinti, kad iš tiesų gali būti patenkinti įvairūs institucijų tikslai; apgailestauja, kad Tarybos sprendime dėl kitų skirsnių nepritarta per pirmąjį svarstymą priimtam Parlamento biudžetui; 45. prašo, kad institucijos iki kiekvienų metų rugsėjo 1 d. pateiktų išsamesnius pranešimus apie savo veiklą ir rezultatus; šiuose veiklos pranešimuose turėtų būti pateikta daugiau informacijos, ar tinkamai naudojamos lėšos, ir pagrįstas biudžeto lėšų naudojimas; tai leistų biudžeto valdymo institucijai stebėti, kaip ir kur dėl padidintų lėšų institucijų veikla tampa veiksmingesnė; 46. pakartoja, kad tarpinstitucinis bendradarbiavimas yra svarbus ir kad jis, be abejonės, gali teikti naudos susijusioms institucijoms; šiuo požiūriu mano, kad bendra Europos ekonomikos ir socialinių reikalų komiteto ir Regionų komiteto tarnybos administravimo tarnyba yra veiksmingai ir dinamiškai veikianti tarnyba, padedanti išvengti dubliavimosi, sumažinti išlaidas ir kurti bendro darbo atmosferą, kartu nesumenkinant teikiamų paslaugų kokybės ir veiksmingumo; ragina abu komitetus ne vėliau kaip iki 2007 m. liepos mėn. išnagrinėti šį bendradarbiavimą pasidalijimo principo požiūriu ir siekiant imtis reikiamų priemonių užtikrinti, kad būtų patenkinti abiejų institucijų poreikiai ir užtikrintas teisingas bendros tarnybos valdymas; rekomenduoja, kad patikrinimas, susijęs su Europos ekonomikos ir socialinių reikalų komiteto ir Regionų komiteto funkcijų ir veiklos įvertinimu, būtų įvykdytas ne vėliau kaip iki 2007 m. birželio mėn. pabaigos; * * * 47. paveda Pirmininkui paskelbti, kad biudžetas galutinai patvirtintas, ir pasirūpinti, kad jis būtų paskelbtas Europos Sąjungos oficialiajame leidinyje; 48. paveda pirmininkui perduoti šią rezoliuciją ir prie jos pridedamas deklaracijas Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui, Europos duomenų apsaugos priežiūros pareigūnui ir kitoms suinteresuotoms institucijoms bei įstaigoms. [1] OL L 253, 2000 10 7, p. 42. [2] OL L 248, 2002 9 16, p. 1. [3] OL C 139, 2006 6 14, p. 1. [4] OL C 172, 1999 6 18, p. 1. Susitarimas su pakeitimais, padarytais Europos Parlamento ir Tarybos sprendimu Nr. 2005/708/EB (OL L 269, 2005 10 14, p. 24). [5] Priimti tekstai, P6_TA(2006)0451. [6] Priimti tekstai, P6_TA(2006)0452. [7] Priimti tekstai, priedas. [8] Priimti tekstai, P6_TA(2006)0221. [9] OL C 124 E, 2006 5 25, p. 373. [10] OL C 321, 2003 12 31, p. 1. [11] Priimti tekstai, 2006 9 5, P6_TA(2006)0335. -------------------------------------------------- 20061223 PRIEDAS Bendra deklaracija dėl trijų naujų agentūrų, kurios pagal 2006 m. gegužės 17 d. Tarpinstitucinio susitarimo (TIS) 47 punktą įtrauktos į 2007 m. biudžetą 2007 m. preliminariame biudžeto projekte numatyta finansuoti šių trijų naujų agentūrų veiklą: - Europos cheminių medžiagų agentūros, - Europos lyčių lygybės instituto, - Europos pagrindinių teisių agentūros. Europos Parlamentas, Taryba ir Komisija, siekdami tobulinti Tarpinstitucinio susitarimo (TIS) 47 punkte numatytą procedūrą, taikomą rengiant pasiūlymus dėl naujų agentūrų įsteigimo, įsipareigoja remtis šia pirmąja, su trijų minėtųjų agentūrų steigimu susijusia patirtimi. Bendra deklaracija dėl Europos cheminių medžiagų agentūros finansavimo Komisija, vadovaudamasi 2006 m. gegužės 17 d. Tarpinstitucinio susitarimo (TIS) dėl biudžetinės drausmės ir patikimo finansų valdymo 46 punkto nuostatomis, 2006 m. gegužės mėn. pateikė pirmąjį 2007-2013 m. laikotarpio finansinio programavimo dokumentą. Europos Parlamentas ir Taryba, remdamiesi Komisijos 2006 m. lapkričio 7 d. pateikta informacija, pažymi, kad Europos cheminių medžiagų agentūros finansavimą galima užtikrinti susitarus dėl 1a išlaidų kategorijos išlaidų viršutinės ribos 2007-2013 m. laikotarpiu. Be to, Europos Parlamentas ir Taryba pažymi, kad Europos cheminių medžiagų agentūros teisinio pagrindo pakeitimai suteikia galimybę į 2007-2013 m. daugiametės finansinės programos 1a išlaidų kategoriją 2008 m. ir 2009 m. iš viso papildomai, palyginti su Komisijos 2006 m. gegužės mėn. pateiktame finansinio programavimo dokumente nurodyta suma ir neatsižvelgiant į galimą lėšų perskirstymą 1a išlaidų kategorijoje, įrašyti 113,6 mln. euro. Jei Komisija, agentūros prašymu arba susiklosčius kitoms nenumatytoms aplinkybėms, ketintų numatyti kitokias sumas, negu iš pradžių buvo laikomos būtinomis agentūros veiklai finansuoti aptariamuoju laikotarpiu, ji biudžeto valdymo institucijai praneš apie šį savo ketinimą ir jo poveikį likusiai atitinkamos daugiametės finansinės programos išlaidų kategorijos maržai ir nurodys, kaip buvo perskirstytas finansavimas. Bendra deklaracija dėl Europos lyčių lygybės instituto finansavimo Komisija, vadovaudamasi 2006 m. gegužės 17 d. Tarpinstitucinio susitarimo (TIS) dėl biudžetinės drausmės ir patikimo finansų valdymo 46 punkto nuostatomis, 2006 m. gegužės mėn. pateikė pirmąjį 2007-2013 m. laikotarpio finansinio programavimo dokumentą. Europos Parlamentas ir Taryba, remdamiesi Komisijos 2006 m. lapkričio 7 d. pateikta informacija, pažymi, kad Europos lyčių lygybės instituto finansavimą galima užtikrinti susitarus dėl 1a išlaidų kategorijos išlaidų viršutinės ribos 2007-2013 m. laikotarpiu. Jei Komisija, instituto prašymu arba susiklosčius kitoms nenumatytoms aplinkybėms, ketintų numatyti kitokias sumas, negu iš pradžių buvo laikomos būtinomis instituto veiklai finansuoti aptariamuoju laikotarpiu, ji biudžeto valdymo institucijai praneš apie šį savo ketinimą ir jo poveikį likusiai atitinkamos daugiametės finansinės programos išlaidų kategorijos maržai ir nurodys, kaip buvo perskirstytas finansavimas. Bendra deklaracija dėl Europos pagrindinių teisių agentūros finansavimo Komisija, vadovaudamasi 2006 m. gegužės 17 d. Tarpinstitucinio susitarimo (TIS) dėl biudžetinės drausmės ir patikimo finansų valdymo 46 punkto nuostatomis, 2006 m. gegužės mėn. pateikė pirmąjį 2007-2013 m. laikotarpio finansinio programavimo dokumentą. Europos Parlamentas ir Taryba, remdamiesi Komisijos 2006 m. lapkričio 7 d. pateikta informacija, pažymi, kad Europos pagrindinių teisių agentūros finansavimą galima užtikrinti susitarus dėl 3a išlaidų kategorijos išlaidų viršutinės ribos 2007-2013 m. laikotarpiu. Jei Komisija, agentūros prašymu arba susiklosčius kitoms nenumatytoms aplinkybėms, ketintų numatyti kitokias sumas, negu iš pradžių buvo laikomos būtinomis agentūros veiklai finansuoti aptariamuoju laikotarpiu, ji biudžeto valdymo institucijai praneš apie šį savo ketinimą ir jo poveikį likusiai atitinkamos daugiametės finansinės programos išlaidų kategorijos maržai ir nurodys, kaip buvo perskirstytas finansavimas. Bendra deklaracija dėl įdarbinimo, susijusio su 2004 m. ir 2007 m. plėtra Europos Parlamentas ir Taryba, labai rūpindamiesi, atkreipia dėmesį į vėluojantį atrankos ir įdarbinimo, susijusio su 2004 m. plėtra, procesą; nedidelį vidutinio lygio vadovų užimtų etatų skaičių; didelį nuolatinių etatų, kuriuos užima laikinieji darbuotojai, skaičių ir pernelyg mažą atitinkamų konkursų skaičių. Europos Parlamentas ir Taryba primygtinai reikalauja, kad institucijos ir visų pirma Europos personalo atrankos tarnyba (EPSO) dėtų visas pastangas siekdamos užtikrinti, jog būtų imtasi reikiamų veiksmų stengiantis ištaisyti susidariusią padėtį ir paspartinti visą įdarbinimo į pareigas, kurioms sukurti biudžeto valdymo institucija skyrė lėšų, procesą. Reikėtų laikytis Pareigūnų tarnybos nuostatų 27 straipsnyje nustatytų kriterijų ir siekti, kad pagal proporcingumo principą kuo greičiau būtų užtikrinta kuo didesnė geografinė įvairovė. Europos Parlamentas ir Taryba ketina atidžiai stebėti vykstantį įdarbinimo procesą. Todėl jie prašo, kad kiekviena institucija ir EPSO du kartus per metus pateiktų biudžeto valdymo institucijai informaciją apie įdarbinimo, susijusio su 2004 m. ir 2007 m. plėtra, padėtį. Europos Parlamentas ir Taryba prašo institucijų generalinių sekretorių pateikti pranešimą apie šioje srityje padarytą pažangą: - iki 2007 m. sausio mėn. pabaigos — apie įdarbinimą į pareigas, kurioms finansuoti numatyta lėšų 2004-2006 m. biudžetuose; - iki 2007 m. birželio 15 d. ir iki 2007 m. spalio 31 d. — apie įdarbinimą į 2007 m. numatytas pareigas. Bendra deklaracija dėl Life+ programos Europos Parlamentas, Taryba ir Komisija primena biudžeto principą, pagal kurį tada, kai esama didelių veiklos išlaidų, dėl jų panaudojimo būtina priimti pagrindinį teisės aktą. Taip pat šios trys institucijos pripažįsta, kad 2007 biudžetinių metų pradžioje teisėkūros institucija vis dar gali svarstyti kai kuriuos naujus pagrindinius teisės aktus, kuriuos reikėtų priimti vietoje ankstesnių pagrindinių teisės aktų, kurie nustos galioti 2006 m. pabaigoje. Vis dėlto, siekiant išvengti nuostolingų teisyno įgyvendinimo ir išsaugojimo trikdžių, tam tikriems veiksmams finansuoti būtina numatyti naujus biudžetinius įsipareigojimus. Minėtasis pavojus kyla tam tikriems veiksmams, dėl kurių trys institucijos jau yra pasiekusius bendrą politinį susitarimą. Ypatingas susirūpinimas, kurį visų pirma pareiškė Parlamentas rezoliucijoje dėl 2007 m. biudžeto projekto pirmojo svarstymo, susijęs su Life+ programa, kuri padės užtikrinti tolesnę veiklą po to, kai bus baigta vykdyti ankstesnioji Life III programa ir kita susijusi veikla. Jei laikotarpiu nuo 2007 m. pradžios iki galutinio teisės akto priėmimo datos atsirastų teisėkūros spraga, trys institucijos sutaria, kad tarpiniu laikotarpiu veiklai, siekiant pasirengti pereiti prie Life+ programos geriausiomis sąlygomis, t. y. išsaugant teisyną, sudarytą vykdant nuolatinę veiklą aplinkos apsaugos srityje, finansuoti galima įsipareigoti skirti iki 15 mln. euro (iš bendros Life+ programai vykdyti numatytos 240 mln. euro sumos, kuri pasiūlyta 2007 m. preliminariame biudžeto projekte). Tokia veikla, kurią tęsti labai svarbu norint išlaikyti teisyno tęstinumą, yra visų pirma susijusi su informacinėmis sistemomis, užtikrinančiomis ES teisės aktų aplinkos apsaugos srityje stebėseną, su registrais, kurie yra prekybos taršos leidimais sistemos pagrindas, su mokslo ir išorės ekspertų patirtimi rengiant Komisijos pasiūlymus tais atvejais, kai Komisija privalo laikytis nustatytų terminų, ir su informavimo bei sąmoningumo ugdymo veiksmais. Bendras Europos Parlamento ir Komisijos pareiškimas siekiant užtikrinti tinkamą biudžeto įgyvendinimą Europos Parlamentas ir Komisija pabrėžia, kad sudarant biudžetą reikia siekti kuo geriau panaudoti ES biudžeto lėšas, ir mano, jog šiuo požiūriu reikia vadovautis nuolatos. Taikant šį požiūrį siekiama įvertinti ir nustatyti kokybinius ir kiekybinius kiekvienos ES programos aspektus. Taigi kasmetėje biudžeto sudarymo procedūroje dalyvaujančios institucijos turėtų skirti labai daug dėmesio ES programų vertinimui. Europos Parlamentas ir Komisija primena, kad pasitelkus veikla pagrįsto biudžeto valdymą siekiama kompleksiškai apžvelgti įvairių politikos sričių veiklos išlaidas, įskaitant veiklos ir administravimo išteklius. Abi institucijos, siekdamos pagerinti biudžeto įgyvendinimo stebėseną ir ją vykdydamos naudotis visa turima informacija, kuri nuo 2007 m. sausio mėn. bus prieinama visiems Europos Parlamento komitetams, sutinka imtis reikiamų veiksmų. Europos Parlamentas įsipareigoja, kaip biudžeto įgyvendinimo einamaisiais finansiniais metais tikrinimo priemones, geriau panaudoti perkėlimus ir taisomuosius biudžetus, kuriuose atsižvelgiama į Parlamento nustatytus prioritetus ir jo institucines prerogatyvas. Per kiekvieną trišalio dialogo susitikimą, kurie numatyti 2006 m. gegužės 17 d. Tarpinstitucinio susitarimo II priede, bus keičiamasi nuomonėmis apie šio nuolatinio proceso rezultatus. Šiomis priemonėmis siekiama užtikrinti, kad ES biudžeto lėšomis finansuojant tam tikras veiklos kryptis Europos Sąjungos piliečiai gautų daugiau naudos ir kad kiek įmanoma geriau paskirstant Europos Sąjungos lėšas būtų veiksmingiau sprendžiami uždaviniai, su kuriais susiduria ES. Europos Parlamento deklaracija dėl biudžetinės drausmės atliekant mokėjimus Europos Parlamentas dar kartą pamini, kad 2006 m. gegužės 17 d. TIS 12 ir 13 punktuose nustatytos absoliučios sumos atspindi didžiausias leistinas metines bendrojo biudžeto išlaidų ribas, atsižvelgiant į daugiametę finansinę programą. Taigi, atsižvelgiant į daugiametėje 2007-2013 m. finansinėje programoje nustatytas metines išlaidų ribas, sudarant metinius biudžetus savaime turėtų būti padidinamas neprivalomųjų išlaidų didėjimo procentas. Jei nebus paisoma Tarpinstitucinio susitarimo (TIS) 12 ir 13 punktų, Europos Parlamentas tai traktuos kaip TIS pažeidimą. Europos Parlamentas įsipareigoja per visą daugiametės finansinės programos laikotarpį taikyti TIS 12 ir 13 punktų nuostatas, kaip biudžetinės drausmės palaikymo priemonę. --------------------------------------------------